 Kooxaha Salafiyada isku sheega ee ay horseedka u tahay Wahhaabiyada Sacuudiga joogta, waxay ku andacoodaan in ay raacsanyihiin oo haystaan dariiqii salafka, mana dhahaan badanaa mad-habtii salafka, maxaa yeelay waxay ogyihiin in aanay jirin mad-hab salafku lahaa, kolka waxay ka baqayaan in ay ku fadeexoobaan, laakiin waxay ku bedeleen dariiq ama jid ama Manhaj iwm oo aanan macno wayn samaynayn, maxaa yeelay dadku dabbaal maaha qof kasta oo wax bartayna wuu ogyahay in aanay erayadaasi waxba ku kala duwanayn kolka sidaas loo adeegsado. 